Буква C была западным варіантом ґрецькой ґамы, айбо повжывала ся про запис як [g], так і [k], може вдяка впливу етруського языка, котрый не мав звонкых выбуховых согласных. Пôзнїше, приближно в 3. сторочу до н.е., буква Z, котру латиньскый язык не потребовав, была замінена на нову букву G, котра была модіфікаціёв старой C. Одтовды G означовала звонкый выбуховый [g], а C — глухый выбуховый [k]. Буква K ся повжывала лем в дакотрых окремых словах.